Ақмарал Есдәулетова

**Ерлігі ұрпақ жадында**

М.Қозыбаев атындағы Солтүстік Қазақстан мемлекеттік университетінде Қожа-берген жыраудың өмірі мен шығармашылығына арналған ашық сабақ өтті.

Тарих, экономика және құқық факуль­тетінің ұйымдастыруымен өткен ашық са­бақта Қазақстан тарихы және әлеуметтік-гуманитарлық пәндер кафедрасының оқы-тушылары студенттерге дәріс оқыды. Елімізді жаудан қорғаған Қожаберген жыраудың ерлігін өскелең ұрпаққа үлгі еткен оқытушылар оның шығармашылығына тоқталып, жерлесіміздің "Елім-ай" дастанын әдеби бай мұраға теңеді. Ерліктің ерен үлгісін көрсеткен батырдың есімін ұлықтауға қатысты өңірде атқарылып жатқан шаруалармен таныстырған лекторлар тарихи тұлғалар жайлы сыр шертті.

Қаһарман қолбасшы Қожаберген жыраудың шығармашылығы - үлкен қазына. Қазақ халқының мұң-зары, қайғы-қасіреті "Елім-ай" дастанында көрініс тапқан. Қо-жаберген жыраудың елге сіңірген еңбегі көп. Баба рухына тағзым ретінде қаламызда оның ескерткішінің бой көтеруі орынды деп білемін, - деген тарих ғылымдарының кандидаты Анатолий Плешаков жыраудың ерлігі мен шығармашылығы әлі де зерттеуді қажет ете-тінін жеткізді. Ол сондай-ақ, Сүйіндік батыр туралы да ой қозғап, жоңғар шапқыншылығы кезінде елімізді жаудан қорғаған тарихи тұлғалардың тағылымды өмір жолына тоқталды. Сүйіндік батыр мен оның серіктестерінің зираты табьілып, бүгінде сол орынды киелі жерлердің картасына енгізу мәселесі қарастырьілуда. Қазақстан тарихы және әлеуметтік-гуманитарлық пәндер кафедрасының аға оқьпушысы Әсел Бекмұрзина тарих жайлы тағылымды ойды ортаға салды.

Ашық сабақ соңында студенттер XVIII ғасырдың бірінші жартысында өмір сүрген Қожаберген жырауды ұлықтаудың маңызын түсініп, батыр бабамыздың рухын асқақ-татуға өздерінің үлестерін қосатындарын жеткізді.

// Солтүстік Қазақстан.- 2018.- 27 қыркүйек